OpenLLM-France/wikimedia huggingface dataset:
# Preàmbul de la Constitució dels Estats Units

El Preàmbul de la Constitució dels Estats Units és una breu declaració introductòria de principis declaratius i introductius fonamentals de la Constitució dels Estats Units. Estableix uns termes i objectius generals que els tribunals utilitzen com a referència fidel de les intencions dels anomenats pares fundadors dels Estats Units sobre el sentit de la Constitució i del que esperaven que aquesta havia d'aconseguir.

## Text

El text del preàmbul diu així:
| « | (català) Nosaltres, el poble dels Estats Units, per tal de formar una Unió més perfecta, establir justícia, assegurar la tranquil·litat interior, proveir per a la defensa comuna, promoure el benestar general i assegurar per a nosaltres i per a la nostra posteritat els beneficis de la llibertat, establim i sancionem aquesta Constitució per als Estats Units d'Amèrica. | (anglès) We the People of the United States, in Order to form a more perfect Union, establish Justice, insure domestic Tranquility, provide for the common defence, promote the general Welfare, and secure the Blessings of Liberty to ourselves and our Posterity, do ordain and establish this Constitution for the United States of America. | » |

## Anotacions

Tècnicament, el preàmbul de la Constitució dels Estats Units no dona poders a entitats dins del govern federal; no obstant això, la Cort Suprema ha citat el preàmbul en consideració a la història, intent i sentit de diverses clàusules que se segueixen en la Constitució. Com Joseph Story va dir en els seus Commentaris, "El seu ofici veritable és exposar la naturalesa, extensió i aplicació de les [paraules perdudes] que estan conferides per la Constitució, i no crear-les."
La frase "Nosaltres, el poble" és d'importància singular, puix que estipula que el poder i l'autoritat del govern federal dels Estats Units d'Amèrica no prové dels diversos estats o el poble dels diversos estats, sinó d'una entitat que està identificada com el Poble dels Estats Units d'Amèrica, amb la Constitució servint com un compacte o contracte entre el Poble dels Estats Units d'Amèrica, els diversos estats, i la nova entitat: el govern federal dels Estats Units d'Amèrica. La importància d'aquest llenguatge resideix en la idea que el govern no derivi el seu poder solament dels diversos estats. Aquest es va convertir en un gran tema de contenció durant la crisi d'Anul·lació i durant la Guerra Civil dels Estats Units.

## Referències

* ↑ «The Constitution of the United States: A Transcription». PBS, 01-03-2015.
* ↑ Jacobson v.
* ↑ E.g., the Court has read the preamble as bearing witness to the fact that the Constitution emanated from the people and was not the act of sovereign and independent States, McCulloch v.
# Sviderovka

Sviderovka (en rus: Свидеровка) és un poble de l'óblast d'Oriol, a Rússia, segons el cens del 2010 tenia 6 habitants. Pertany al districte municipal de Verkhóvie.

## Referències

* ↑ «Орловская область. Общая площадь земель муниципального образования. ФСГС». Arxivat de l'original el 2016-03-06. [Consulta: 3 desembre 2018].
* ↑ «Закон Орловской области от 19 ноября 2004 года № 446-ОЗ «О статусе, границах и административных центрах муниципальных образований на территории Верховского района Орловской области»». Arxivat de l'original el 2018-09-12. [Consulta: 12 setembre 2018].
* ↑ «История Верховского района на сайте областной администрации». Arxivat de l'original el 2018-04-01. [Consulta: 22 maig 2011].
# Salasungo

Salasungo (també anomenat Ganesh III, Ganesh SE, Sangjing Ri, Tsala Sungo, Chaglasumgo o Kang Lombo) és una muntanya de la Ganesh Himal, una petita serralada de l'Himàlaia, a la frontera entre el Nepal i la Xina. El cim s'eleva fins als 7.043 msnm i té una prominència de 641 metres. La primera ascensió va tenir lloc el 19 d'octubre de 1979 pel japonès Hideo Ogura i els xerpes Pemba Tshering i Dawa Norbu.

## Referències

* ↑ (anglès) PDF Eberhard Jurgalski, High Asia - All mountains and main peaks above 6650 m, 25 agost 2019
* ↑ The Himalayan Database
* ↑ Salasungo, China/Nepal a peakbagger.com
* ↑ AAJ, 1980: Asia, Nepal, Ganesh II
# Waldo de Reichenau

Waldo de Reichenau (740, Wetterau - 814, París) fou un abat i bisbe francoalemany.
Nasqué a la família aristocràtica dels Von Wetterau, pertanyents al poble franc. El seu pare fou Richbold, comte de Breisgau, i el seu germà gran fou Ruthard, baró d'Aargau.
L'any 782 Waldo fou nomenat abat de l'abadia Saint Gall, on creà una biblioteca. Del 786 al 806 fou abat del monestir de Reichenau, que era un centre important de l'Imperi Carolingi, on creà també una biblioteca i un convent.
El 791 Carlemany el nomenà bisbe de Pavia (Itàlia) i Basilea. El 805 fou nomenat abat imperial de l'Abadia de Saint-Denis, a París, on es traslladà l'any següent i on morí el 814.
# Plecturocebus grovesi

Plecturocebus grovesi és una espècie de primat de la família dels pitècids. És endèmic de l'estat brasiler de Mato Grosso. Es diferencia de les altres espècies del gènere Plecturocebus pel color del pelatge. Fou anomenat en honor del mastòleg australià Colin Groves. Com que fou descobert fa poc, la UICN encara no n'ha avaluat l'estat de conservació, però els seus descriptors consideren que es tracta d'una espècie en perill crític.

## Referències

* ↑ Boubli, Jean P.; Byrne, Hazel; da Silva, Maria N.F.; Silva-Júnior, José; Costa Araújo, Rodrigo; Bertuol, Fabrício; Gonçalves, Jonas; de Melo, Fabiano R.; Rylands, Anthony B. «On a new species of titi monkey (Primates: Plecturocebus Byrne et al., 2016), from Alta Floresta, southern Amazon, Brazil» (en anglès). Molecular Phylogenetics and Evolution, 132, 2019, pàg. 117–137. DOI: 10.1016/j.ympev.2018.11.012. ISSN: 10557903.
# Plegadora

Les plegadores són màquines dissenyades especialment per al plegat de xapa; aquestes màquines efectuen diversos tipus de plegat: plegat a fons i plegat a l'aire, tenint en compte el gruix de la xapa. Es classifiquen depenent de la força motriu amb la qual es produeixi el plegat així com de les diverses formes o actuació de les forces del premsatge. El seu funcionament és molt semblant al de la cisalla però en lloc de dur ganivetes té uns motlles que permeten doblegar la planxa.
L'estructura d'aquestes màquines estan formades per diversos elements ja sigui per accionament mecànic com a hidràulic, el més important ho constitueixen les peces d'actuació, alguna d'aquestes màquines permeten controlar la penetració del punxó.

## Definició

És una màquina–eina dissenyada per al doblegat de xapa, són utilitzades normalment per al treball en fred; aquestes són generalment hidràuliques i mecàniques.

## Classificació

Les premses plegadores es classifiquen en:
* Premses mecàniques
* Premses hidràuliques
* Premses hidràulic – mecàniques
* Premses pneumàtiques

## Característiques de plegadora manual

Les característiques principals de tots els elements bàsics com els laterals, pisón i mordassa estan dissenyats en perfil tubular de fosa pel que ofereixen una gran resistència a la flexió.
Els radis interiors mínims en els màxims espessors són d'1.5 vegades l'espessor de la xapa. Les vores mínimes de plegat oscil·len entre 6 o 7 vegades el seu espessor.
Tots els òrgans principals giren sobre coixinets de bronze fosforós d'alta qualitat i les clavegueres sobre coixinets de boles, la qual cosa li dona una facilitat de maniobra sense gran esforç. Els tres principals elements de la plegadora són desplaçables el que permet obtenir els més variats perfils.

## Avantatges

* Les plegadores de xapes són de fàcil maneig.
* La seva aplicació es generalitza a diversos sectors industrials i en la metal·lúrgica.

## Notes

* ↑ Plegadora de chapa 2140/1,7AL

## Bibliografia

* Eduardo Cuesta Gonzales, José Carlos Rico Fernández, Sabino Mateos Díaz, Carlos Manuel Suarez Álvarez Gonzalo Valiño Riestra, Conformado de la Chapa por Plegado, Universidad de Oviedo 2000
* FAGOMA, S.A. maquinaria TAUSA, Plegadoras de delantal manuales y automáticas; construcción de maquinaria importación y exportación. Barcelona.
# Yaka

* Per a altres significats, vegeu «yaka (grup humà)».
El yaka, kiyaka, lyaka o laka és una llengua bantu del grup H que parlen els yaka que viuen a l'antiga província de Bandundu, a la República Democràtica del Congo i al centre-nord d'Angola, a la zona fronterera amb la RDC. Segons l'Ethnologue el 2000 hi havia 900.000 yakes en els dos països i segons el joshuaproject n'hi ha 1.331.000. El seu codi ISO 639-3 és yaf, el seu codi al glottolog és yaka1269 i el seu codi Guthrie de les llengües bantus és H.31.

## Geolingüística i etnolingüística

Els 700.000 yakes que vivien a la RDC (1.006.000 segons el joshuaproject) ho feien principalment al sud de l'antiga província de Bandundu, concretament als territoris de Popokabaka i de Kasongo Lunda, que correspondrien bàsicament a l'actual província de Kwango.
Els 200.000 yakes d'Angola (325.000 segons el joshuaproject) viuen sobretot a la zona fronterera amb la RDC al centre-nord del país, principalment a l'est de la província d'Uige i a l'extrem nord-oriental de la província de Malanje. Segons el joshuaproject, el municipi principal en el que es parla és kimbele.

## Família lingüística i relació amb altres llengües

El yaka forma part del subgrup de les llengües yakes, que són llengües bantus del grup H. Les altres llengües del mateix subgrup són el lonzo, el ngongo i el pelende. En el glottolog, a més, es considera que el samba i el suku formen part de les llengües yaka-sukus.

## Dialectes

El ngoongo és un dialecte del yaka. Les altres llengües yakes són properes.

## Sociolingüística, estatus i ús de la llengua

El yaka és una llengua vigorosa (EGIDS 6a): Tot i que no està estandarditzada, és utilitzada per persones de totes les generacions i la seva situació és sostenible. Té diccionari i hi ha traduïts fragments de la bíblia. S'escriu en alfabet llatí.

## Referències

* 1 2 3 4 «Yaka». ethnologue. [Consulta: 28 gener 2015].
* 1 2 3 4 «language: Yaka». joshuaproject. [Consulta: 28 gener 2015].
* ↑ «Mapa lingüístic del sud de la República Democràtica del Congo». ethnologue. [Consulta: 27 gener 2015].
* ↑ «Mapa lingüístic d'Angola». ethnologue. [Consulta: 27 gener 2015].
* ↑ «Yaka in Angola» (en anglès). joshuaproject. [Consulta: 27 gener 2015].
* ↑ «Yaka (H.31)». ethnologue. [Consulta: 27 gener 2015].
* ↑ «Yaka». glottolog. [Consulta: 27 gener 2015].
* ↑ «Yaka in the Language Cloud» (en anglès). ethnologue. [Consulta: 27 gener 2015].
# RAD

RAD té els següents significats:
* Rapid Application Development
* Royal Academy of Dance
* Rad (Ras associated diabetes), proteïnes GTPases que pertanyen a la superfamília de les Ras.
* Rapid Application Development
* Fudbalski Klub Rad, club serbi de futbol de la ciutat de Belgrad.
* Rad., abreviació de Radiant (angle), angle que comprèn un arc de circumferència amb una longitud igual al radi de la circumferència.
# Salat blanc

El salat blanc o salgada vera (Atriplex halimus) és una espècie de planta de la família de les amarantàcies.

## Hàbitat

El salat blanc creix en llocs salins (vegetació halòfita). Normalment creix entre els 0 i els 200 metres i més rarament entre els 200 i els 600.
A Catalunya és comuna i estesa en terrenys més o menys salats tant del litoral com de les comarques interiors, dins de màquies i espinars.

## Morfologia

És un arbust dret i ramificat, totalment blanquinós o gris argentat de fins a 2 metres d'alt. Les fulles estan disposades de forma alternada i són enteres, més o menys ovals i endurides. Les flors són, com en totes les amarantàcies, molt reduïdes i de color groguenc, s'agrupen en inflorescències fulloses. Els fruits són petits aquenis, amb una sola llavor i de color bru.

## Particularitats

Aquesta planta com d'altres de salines s'havia utilitzat per fer lleixiu domèstic abans del desenvolupament de la indústria química.
Al calendari revolucionari francès se li dedica el dia 19 del mes de floréal sota el nom francès d'Arroche.

## Referències

* ↑ «FloraCatalana.net». Arxivat de l'original el 2010-12-31. [Consulta: 1r gener 2016].
* ↑ Pascual, Ramon. Guia dels arbustos dels Països Catalans. Barcelona: Pòrtic, 1990, p. 163-164. ISBN 84-7306-407-0.
* ↑ «Banc de dades de biodiversitat de Catalunya». [Consulta: 1r gener 2016].
# Plim

Plim és una marca comercial d'una beguda refrescant amb gust de banana, exclusiva de Reus. La beguda és un refresc dolç i de color vermell. A l'etiqueta de l'ampolla s'hi pot llegir la frase: "Bebida refrescante sabor a fantasia de frutas". És la mascota del Reus Deportiu i el seu lema és "a mi Plim".

## Història

La fabricava, des de 1928, la casa Gili S.A. de Reus, una fàbrica fundada el 1858 pel reusenc Joan Gili i Boloix,que va ser una de les importants dins del sector de fabricants de refrescos de la ciutat. El Plim es va comercialitzar àmpliament a Reus a partir dels anys cinquanta i va gaudir de certa popularitat consumint-se almenys a tot Catalunya, però no es va poder estendre enfront d'altres refrescs quan va arribar la televisió. Elaborat amb aigua, glucosa, caramel, essència de fruites, cítrics, àcid carbònic i sacarina, aquesta beguda refrescant tenia un cert regust de xarop casolà i es va presentar amb l'eslògan "fantasia de fruites". El 1995, Gili, S.A. va ampliar els gustos amb una àmplia gama de sabors, des de cafè al bitter sense alcohol, passant per la tònica, la cola, la taronja i la llimona. Aquests productes es van deixar de produir per la competència d'altres marques consolidades. Actualment encara se'n fabriquen algunes unitats pel consum local, ja que els reusencs l'aprecien com a cosa pròpia i li mantenen el suport i des el 2001 s'utilitza per fer la beguda de la festa major coneguda com a Masclet, que és una barreja de vermut de Reus (una altra beguda pròpia de la ciutat) i Plim. Dins els actes de la Festa Major de sant Pere, al juny, i de les Festes de Misericòrdia, al setembre, se celebra des del 2001 la Cercavila del Masclet, on es reparteix aquesta beguda que s'ha fet molt popular, i s'han organitzat, a més, diversos concursos de degustació.
Una desavinença entre el propietari de la marca i l'empresa que produeix la beguda posa en perill la seva continuïtat.

## Referències

* ↑ «La tradicional bebida Plim de Reus peligra por desencuentros comerciales» (en espanyol). Reus: La Vanguardia, 08-01-2014. [Consulta: 9 març 2015].
* ↑ «La tradicional bebida Plim de Reus peligra por desencuentros comerciales» (en castellà). finanzas.com, 08-01-2014. Arxivat de l'original el 2 d’abril 2015. [Consulta: 9 març 2015].
* ↑ «Plim». Vilaweb, 14-08-2005 [Consulta: 16 gener 2015].
* ↑ Gras, Francesc «Els beuratges de festa major». Diari de Tarragona, 22-06-2013 [Consulta: 16 gener 2015].
* ↑ «Les últimes ampolles de Plim». Nació digital. [Consulta: 8-I-2015].
Gastronomia dels territoris catalanoparlants :
Companatges i condiments :
# Yoweri Museveni

Yoweri Museveni (anglès: Yoweri Kaguta Museveni Tibuhaburwa) (Ntungamo, 15 de setembre de 1944) és un polític ugandès que ha estat President d'Uganda des del 29 de gener de 1986. No se sap amb seguretat el seu lloc ni l'any de naixement.
Museveni va participar en la guerra que va deposar Idi Amin Dada el 1979, així com en la guerra subsegüent contra Milton Obote, que va acabar amb el seu règim el 1985. Tot seguit va ser proclamat president del país. Museveni ha aconseguit una relativa estabilitat i creixement econòmic per al país, que sortia de dècades de mals governs, guerrilles i guerra civil. També es pot dir que Uganda ha estat un dels països que han aconseguit millors resultats en la lluita contra l'epidèmia de SIDA a l'Àfrica.
A mitjans i finals dels anys 1990, Museveni era lloat per Occident com a membre d'una nova generació de líders africans. Tanmateix, la seva presidència s'ha vist tacada per la invasió de territori congolès durant la Segona Guerra del Congo, que ha causat aproximadament 5,4 milions de morts des de 1998, així com per altres conflictes a la regió dels Grans Llacs d'Àfrica. Esdeveniments més recents, com ara la modificació de la Constitució per permetre la seva reelecció il·limitada en el càrrec de President, o la persecució de l'oposició democràtica, han provocat nombroses crítiques sobre el seu règim, tant a l'interior com a l'exterior.

## Referències

* ↑ Les diverses fonts divergeixen sobre l'any exacte del naixement de Museveni. Mentre que el 1938 és el més citat, (Encyclopædia Britannica, Encarta Arxivat 2005-03-27 a Wayback Machine. i Columbia Encyclopedia Arxivat 2008-06-25 a Wayback Machine.), 1945 o 1946 també s'esmenten com a possibles (Oloka-Onyango 2003 Project MUSE). (anglès)
* ↑ "Declining HIV Prevalence, Behavior Change, and the National Response", Janice A. Hogle, US Agency for International Development, setembre de 2002 (anglès)
# Sentatxan

Sentatxan (en rus: Сентачан) és un poble de la república de Sakhà, a Rússia, que en el cens del 2010 tenia 12 habitants, pertany al districte de Batagai.

## Referències

* ↑ «Верхоянский улус (район)». Arxivat de l'original el 2019-11-03. [Consulta: 3 ноября 2019].
# Sélitba (Rtísxevo)

* Per a altres significats, vegeu «Sélitba».
Sélitba (en rus: Селитьба) és un poble de l'óblast de Saràtov, a Rússia, segons el cens del 2010 tenia 7 habitants. Pertany al districte municipal de Rtísxevo.

## Referències

* ↑ «Aleksandrovka». GeoNames.
* ↑ «Схема территориального планирования Ртищевского муниципального района Саратовской области». Федеральная государственная информационная система территориального планирования (ФГИС ТП).
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П». docs.cntd.ru. Arxivat de l'original el 2020-11-13. [Consulta: 22 novembre 2020].
# Pliensbaquià

| Període | Sèrie | Estage | Edat (Ma) |
| Cretaci | Inferior | Berriasià | més recent |
| Juràssic | Superior | Titonià | 145,5-150,8 |
| Juràssic | Superior | Kimmeridgià | 150,8-155,7 |
| Juràssic | Superior | Oxfordià | 155,7-161,2 |
| Juràssic | Mitjà | Cal·lovià | 161,2-164,7 |
| Juràssic | Mitjà | Bathonià | 164,7-167,7 |
| Juràssic | Mitjà | Bajocià | 167,7-171,6 |
| Juràssic | Mitjà | Aalenià | 171,6-175,6 |
| Juràssic | Inferior | Toarcià | 175,6-183,0 |
| Juràssic | Inferior | Pliensbaquià | 183,0-189,6 |
| Juràssic | Inferior | Sinemurià | 199,3 ± 0,3 |
| Juràssic | Inferior | Hettangià | 201,3 ± 0,2 |
| Triàsic | Superior | Retià | més antic |
| Subdivisió del sistema Juràssic segons IUGS, el juliol del 2009. ||||
El Pliensbaquià o Pliensbachià (de la ciutat de Pliensbach, a Alemanya) és un estatge faunístic del Juràssic inferior. Comprèn el període entre fa 189,6 ± 1,5 milions d'anys i fa 183 ± 1,5 milions d'anys.

## Referències

* ↑ Riba i Arderiu i Reguant i Serra, 1986, «Pliensbaquià».

## Bibliografia

* Riba i Arderiu, O.; Reguant i Serra, S. Una taula dels temps geològics. Institut d'Estudis Catalans, 1986. ISBN 9788472830776.
# Pliego

Pliego és un municipi situat a la comarca murciana del Río Mula.

## Administració

Lista de alcaldes :
| Legislatura | Nom | Grup |
| 1979-1983 | Carlos | |
| 1983-1987 | Manuel Huéscar Valero | UCD |
| 1987-1991 | Manuel Huéscar Valero | PDP |
| 1991-1995 | Manuel Huéscar Valero | PP |
| 1995-1999 | Manuel Huéscar Valero | PP |
| 1999-2003 | Juan Guillén Gonzáles | PSOE |
| 2003-2007 | Isabel Toledo Gomez | PP |
| 2007-... | Isabel Toledo Gomez | PP |
Viccionari
# Zoom, el dofí blanc

* Aquest article tracta sobre la sèrie d'animació de 2015. Si cerqueu l'anime de 1971, vegeu «Oum, el dofí blanc».
Zoom, el dofí blanc (Oum le Dauphin blanc en francès) és una sèrie de dibuixos animats francoalemanya de 2015 produïda per Media Valley i Marzipan Films, portats respectivament per Natalie Altmann, exdirectora de programes juvenils de M6; i Stéphane Bernasconi, productor de la sèrie de Les Aventures de Tintín. Consta de dues temporades de 52 episodis cadascuna.
Aquesta sèrie utilitza una tècnica 3D amb una renderització 2D en cel-shaded (3D amb grans contorns com si fos un dibuix tradicional), com alguns videojocs. Aquesta tècnica permet trets gairebé impossibles en l'animació tradicional.
La sèrie es va estrenar el 30 d'agost de 2015 a França al canal TF1, el 21 d'octubre de 2015 a Alemanya al canal KIKA i a Catalunya el 14 de setembre de 2015 al Canal Super3.

## Argument

La sèrie explica les aventures de Yann, un adolescent intrèpid aficionat al busseig; la Marina, la seva adorable germana petita de 7 anys, tots dos confiats a la cura del seu oncle Patrick, un oceanògraf aventurer que viu a l'illa de Maotou, una illa imaginària de la Polinèsia, un autèntic racó de paradís perdut enmig del Pacífic. De la trobada entre en Yann i en Zoom, un misteriós dofí blanc amb una intel·ligència excepcional, neix una amistat indefectible. Les històries se centren al voltant del descobriment d'animals marins, comèdia i llegendes inspirades lliurement en les tradicions polinèsies, totes transposades a un món ideal, de vacances eternes.

## Referències

* 1 2 Keyang. «« Oum le dauphin blanc »» (en francès), 12-09-2015. [Consulta: 6 desembre 2022].
* 1 2 «Oum, le dauphin blanc – Media Valley» (en francès). [Consulta: 6 desembre 2022].
* ↑ «Oum le dauphin blanc» (en francès). Media Valley. Arxivat de l'original el 2017-10-24. [Consulta: 6 novembre 2015].
* ↑ TV3. «El canal Super3 arrenca el curs amb novetats», 10-09-2015. [Consulta: 6 desembre 2022].
* ↑ «La programació de TV». Barcelona: Diari El Punt Avui, 14-09-2015. [Consulta: 27 juny 2020].